
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 665 

7 Αυγούστου 1997 


ΠΕΡ ΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός των εκπροσώπων του Δημοσίου στο Δ.Σ. της 
Ανώνυμης Εταιρείας «ΔΙΕΘΝΗΣ ΕΚΘΕΣΙΣ ΘΕΣΣΑ¬ 
ΛΟΝΙΚΗΣ ΑΕ>». 1 

Ορισμός των εκπροσώπων του Δημοσίου στο Δ.Σ. του 
Ελληνικού Οργανισμού Εξωτερικού Εμπορίου 
(ΟΠΕ ΑΕ). 2 


Συμπλήρωση της 2040281/6221/0022/30.5.97 κοινής 
υπουργικής απόφασης με θέμα: «Καθορισμός α¬ 
μοιβής ιδιωτών - συνεργατών που θα χρησιμοποιη¬ 
θούν από τη Γ.Γ. ΕΣΥΕ για τη συλλογή στατιστικών 
στοιχείων. 3 

Ορισμός αριθμού ιδιωτών - συνεργατών που θα χρησι¬ 
μοποιηθούν από τη Γ.Γ. ΕΣΥΕγιατη διενέργειατων 
στατιστικών εργασιών για την εναρμόνιση του 
Δείκτη Τιμών Καταναλωτή (ΔΤΚ) και του Δείκτη 


Αξίας Λιανικών Πωλήσεων (Δ.Α.Λ.Π.). 4 

Αμοιβή εμπειρογνωμόνων. 5 

Αμοιβή εμπειρογνωμόνων. 6 

Καθορισμός αποζημίωσης Προέδρου, μελών (υπαλ¬ 
λήλων και ιδιωτών), γραμματέων και βοηθών γραμ¬ 
ματέων της Διοικητικής Επιτροπής Σημάτων. 7 

Κατάθεση αίτησης στον ΟΒΙ για χορήγηση συμπληρω¬ 
ματικού πιστοποιητικού προστασίας για τα φυτο- 
προστατευτικά προϊόντα. 8 

Τροποποίηση του ποσού επιχορηγήσεων για τα επιχει¬ 
ρηματικά σχέδια έτους 1997. 9 


Διορθωτικό της Κ.Υ.Α. με αριθ. 38377/3077/1997 (ΦΕΚ 
201/Β/17.3.1997) «Συμμόρφωση προς τις διατάξεις 
της οδηγίας 96/69/ΕΚ του Ευρωπαϊκού Κοινοβου¬ 
λίου και του Συμβουλίου της 8ης Οκτωβρίου 1996 
«για την τροποποίηση της οδηγίας 70/220/ΕΘΚ για 
την προσέγγιση των νομοθεσιών των κρατών με¬ 
λών σχετικά μετά μέτρα που πρέπει να ληφθούν κα¬ 
τά της ρύπανσης του αέρα από τις εκπομπές οχη¬ 
μάτων με κινητήρα». 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Α.Π. 25372/ΔΕΚΟ 1330 (1) 

Ορισμός των εκπροσώπων του Δημοσίου στο Δ.Σ. της 

Ανώνυμης Εταιρείας «ΔΙΕΘΝΗΣ ΕΚΘΕΣΙΣ ΘΕΣΣΑΛΟ¬ 
ΝΙΚΗΣ ΑΕ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 6 και 7 του Ν. 2414/1996 (Α 135/96) 
«Εκσυχρονισμός των Δημοσίων Επιχειρήσεων και 
Οργανισμών και άλλες διατάξεις». 

2. Του Ν. 1558/1985 «Κυβέρνηση και Κυβερνητικά 
Όργανα». 

3. Του Ν. 735/1997 «Περί ιδρύσεως Ανωνύμου 
Εταιρείας με την επωνυμία «ΔΙΕΘΝΗΣ ΕΚΘΕΣΙΣ 
ΘΕΣΣΑΛΟΝΙΚΗΣ Α.Ε.». 

4. Του Π.Δ. 138/1993 «Περί Οργανισμού του 
Υπουργείου Εθνικής Οικονομίας». 

5. Της υπ’ αριθμ. 3401/ΔΙΘΕ 1957/9.10.1996 κοινής α¬ 
πόφασης του Πρωθυπουργού και Υπουργού Εθνικής 
Οικονομίας περί καθορισμού αρμοδιοτήτων των 
Υφυπουργών Εθνικής Οικονομίας (ΦΕΚ 937/τ.Β/ 
14.10.1996). 

6. Της υπ’ αριθμ. 44002 ΔΕΚΟ 1979/23.12.1996 (Β 248) 
απόφασης του Υπουργού Εθνικής Οικονομίας και 
Υφυπουργού Εθνικής Οικονομίας περί προσαρμογής 
στις διατάξεις του Ν. 2414/1996 του καταστατικού της 
ΔΕΘΑΕ. 

7. Της υπ' αριθ. 9664/ΔΕΚΟ 477/28.3.1997 (Β 248) από¬ 
φασης Υπουργού και Υφυπουργού Εθνικής Οικονομίας 
περί προκήρυξης της θέσης του Δ/ντος Συμβούλου της 
ΔΕΘΑ.Ε. 

8. Της από 8.7.1997 Έκθεσης της Εταιρείας Συμβούλων 
ΒΕΜΑΘΟ. 

9. Της υπ' αριθ. 25233/ΔΕΚΟ 1301/31.7.1997 Κοινής 
Υπουργικής Απόφασης επιλογής του Δ/ντος Συμβούλου 
στην ΔΕΘΑ.Ε., αποφασίζουμε: 

1. Ορίζουμε ως εκπροσώπους του Δημοσίου στο ΔΣτης 
Ανώνυμης Εταιρείας «Διεθνής Έκθεσις Θεσσαλονίκης 
Α.Ε.»τους εξής: 

α. Αντώνη Κούρτη, ως Πρόεδρο του Δ.Σ. και 
Διευθύνοντα Σύμβουλο. 

β. Λεμονιά Μαλαχία Καλέργη, ως Εκπρόσωπο 
Υπουργείου Οικονομικών, 
γ. Κων/νο Κοσμόπουλο, ως μέλος, 
δ. Ρέμη Χατζησάββα, ως μέλος, 
ε. Βασίλειο Τακά, ως μέλος, 
στ. Γεώργιο Κουσούτη, ως μέλος, 
ζ. Κων/νο Μαρκούλη, ως μέλος, 
η. Θεόδωρο Σελίδη, ως μέλος. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού της ΔΕΘ και στον 
ΚΑΕ 61 -1 -2-0 το ύ ψος της οποίας ανέρχεται στο ποσό των 
13.507.968 δρχ. περίπου ετησίως. 

3. Η παρούσα να δημοσιευθεί στης Εφημερίδα της 
Κυβερνήσεως. 

Αθήνα, 31 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞΑΝΔΡΟΣ ΜΠΑΛΤΑΣ 

-♦- 

Αριθ. Α.Π. 25371/ΔΕΚΟ 1329 (2) 

Ορισμός των εκπροσώπων του Δημοσίου στο Δ.Σ. του 
Ελληνικού Οργανισμού Εξωτερικού Εμπορίου (ΟΠΕ 
ΑΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 6 και 7 του Ν. 2414/1996 (Α 135/96) 
«Εκσυχρονισμός των Δημοσίων Επιχειρήσεων και 
Οργανισμών και άλλες διατάξεις». 

2. Του Ν. 1558/1985 «Κυβέρνηση και Κυβερνητικά 
Όργανα». 

3. Του Ν. 528/1997 «Περί ιδρύσεως Ανωνύμου 
Εταιρείας με την επωνυμία «ΟΡΓΑΝΙΣΜΟΣ ΠΡΟΩΟΗΣΙΣ 
ΕΞΑΓΩΓΩΝ ΟΠΕ Α.Ε.». 

4. Του άρθρου ΙΟτουΝ. 1236/1982 με το οποίο προστί¬ 
θεται εδάφιο στο άρθρο 3παρ. 2του Ν. 528/1977. 

5. Του άρθρου 9 του Ν. 2232/1939 (ΦΕΚ 14Α), με το ο¬ 
ποίο προστέθηκε ο Ν. 528/1977. 

6. Της παρ. 4του άρθρου 59του Ν. 2324/1995 (ΦΕΚ 146 
Α) με την οποία τροποποιήθηκε ο Ν. 528/1977 μεταξύτων 
οποίων τροποποιήσεων περιλαμβάνεται και η μετονομα- 
σία του ΟΠΕ σε «ΕΛΛΗΝΙΚΟ ΟΡΓΑΝΙΣΜΟ ΕΞΩΤΕΡΙΚΟΥ 
ΕΜΠΟΡΙΟΥ Α.Ε.» ΟΠΕ. 

7. Του Π.Δ. 138/1993 «Περί Οργανισμού του 
Υπουργείου Εθνικής Οικονομίας». 

8. Της υπ' αριθμ. 3401/ΔΙΟΕ 1957/9.10.1996 κοινής α¬ 
πόφασης του Πρωθυπουργού και Υπουργού Εθνικής 
Οικονομίας περί καθορισμού αρμοδιοτήτων των 
Υφυπουργών Εθνικής Οικονομίας (ΦΕΚ 937/τ.Β/ 
14.10.1996). 

9. Της υπ’ αριθ. 44136/ΔΕΚΟ 1895/23.12.1996 (Β 1145) 
απόφασης του Υπουργού Εθνικής Οικονομίας και 
Υφυπουργού Εθνικής Οικονομίας περί τροποποίησης, 
κωδικοποίησης και προσαρμογής στις διατάξεις του Ν. 
2414/1996 του καταστατικού του ΟΠΕ ΑΕ. 

10. Της υπ' αριθ. 9663/ΔΕΚΟ 478/28.3.1997 (Β 248) α¬ 
πόφασης Υπουργού και Υφυπουργού Εθνικής 


Οικονομίας περί προκήρυξης της θέσης του Δ/ντος 
Συμβούλου του ΟΠΕ ΑΕ. 

11. Της από 8.7.1997 Έκθεσις της Εταιρείας 
Συμβούλων ΙΟΑΡ. 

12 Της υπ’ αριθ. 25234/ΔΕΚΟ 1302/31.7.1997 Κοινής 
Υπουργικής Απόφασης επιλογής του Δ/ντος Συμβούλου 
στον ΟΠΕ Α.Ε., αποφασίζουμε: 

1. Ορίζουμε ως εκπροσώπουςτου Δημοσίου στο ΔΣτης 
Ανώνυμης Εταιρείας «Ελληνικός Οργανισμός 
Εξωτερικού Εμπροίου Α.Ε.»τους εξής: 

α. Ιωάννη Τζέν, ως Πρόεδρο του Δ.Σ. και Διευθύνοντα 
Σύμβουλο. 

β. Νικ. Θεοδωρίδη, ως μέλος, 
γ. Αν. Βαρβαρέσου, ως μέλος, 
δ. Ιωάννη Τσερνετόπουλο, ως μέλος, 
ε. Νικόλαο Κωνσταντόπουλο, ως μέλος, 
στ. Νικόλαο Λέριο, ως μέλος. 

2. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του ΟΠΕ και στον 
ΚΑΕ 2595 το ύψος της οποίας ανέρχεται στο ποσό των 
19.283.195 δρχ. περίπου ετησίως. 

3. Η παρούσα να δημοσιευθεί στης Εφημερίδα της 
Κυβερνήσεως. 

Αθήνα, 31 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ 

ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞΑΝΔΡΟΣ ΜΠΑΛΤΑΣ 

-Φ- 

Αριθ. 2050154/7922/0022 (3) 

Συμπλήρωση της 2040281/6221/0022/30.5.97 κοινής υ¬ 
πουργικής απόφασης με θέμα: «Καθορισμός αμοιβής 
ιδιωτών - συνεργατών που θα χρησιμοποιηθούν από τη 
Γ.Γ. ΕΣΥΕ για τη συλλογή στατιστικών στοιχείων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γραμματείας ΕΣΥΕ». 

β. Του Ν. 1558/85 «Κυβέρνηση και Κυβερνητικά 
Όργανα» και του Ν. 2081/92. 

γ. Του άρθρου 9 (παρ. 5) του Ν. 2392/96 «Πρόσβαση της 
Γ.Γ. ΕΣΥΕ σε διοικητικές πηγές κλπ.». 

δ. Του άρθρου 22 του Ν. 2362/95 «περί Δημοσίου 
Λογιστικού». 

2. Την 3869/Γ-242/25.2.97 απόφαση με θέμα «Ανάθεση 
έγκριση και προκήρυξη διενέργειας της Έρευνας 
Οπτικοακουστικών Υπηρεσιών έτους 1996». 

3. Την 1107147/1239/006Α/4.10.96 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς 
Οικονομικών». 

4. Το γεγονός, ότι από την απόφαση αυτή δεν προκα- 
λείται επιπλέον δαπάνη πέραν της δαπάνης που είχε προ- 
βλεφθεί στην συμπληρούμενη απόφαση. 

5. Σχετική εισήγηση της Δ/νσης Διανεμητικού Εμπορίου 
και Υπηρεσιών, αποφασίζουμε: 

1. Συμπληρώνουμε την 2040281/6221/0022/30.5.97 κοι¬ 
νή υπουργική απόφαση με θέμα: «Καθορισμός αμοιβής ι¬ 
διωτών - συνεργατών που θα χρησιμοποιηθούν από τη 

Γ.Γ. ΕΣΥΕ για τη συλλογή στατιστικών στοιχείων ως προς 
την παράγρ. Β.2. που αφορά στην Έρευνα 
Οπτικοακουστικών Υπηρεσιών και ορίζουμε ο ιδιώτης - 
συνεργάτης να αμείβεται με 2.500 δρχ. κατά δελτίο για 
την εργασία της ενημέρωσης του μητρώου σε περίπτωση 
που κατά την πορεία της Έρευνας κάποιες μονάδες έ¬ 
χουν πάψει να λειτουργούν. 

Από τις διατάξεις της παραπάνω απόφασης δεν προκα- 
λείται επιπλέον δαπάνη πέραν εκείνης που είχε προβλε- 
φθεί στην συμπληρουμενη απόφαση. 

2. Κατά τα λοιπά ισχύει όπως έχει η 
2040281/6221/0022/30.5.97 κοινή υπουργική απόφαση. 

3. Η απόφαση να δημοσιευθεί στην Εφημερίδα της 
Κυβερνήσεως 

Αθήνα, 28 Ιουλίου 1997 

Ο! ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2047416/7545/0022 (4) 

Ορισμός αριθμού ιδιωτών - συνεργατών που θα χρησιμο¬ 
ποιηθούν από τη Γ. Γ. ΕΣΥΕ για τη διενέργεια των στα¬ 
τιστικών εργασιών για την εναρμόνιση του Δείκτη 
Τιμών Καταναλωτή (ΔΤΚ) και του Δείκτη Αξίας 
Λιανικών Πωλήσεων (Δ.Α.Λ.Π.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «Οργανισμός Γραμματείας ΕΣΥΕ». 

β. Του Ν. 1558/85 «Κυβέρνηση και Κυβερνητικά 
Όργανα» και του Ν. 2081/92. 

γ. Του άρθρου 9 (παρ. 5) του Ν. 2392/96 «Πρόσβασητης 
Γ.Γ. ΕΣΥΕ σε διοικητικές πηγές κλπ.». 

δ. Του άρθρου 22 του Ν. 2362/95 «περί Δημοσίου 
Λογιστικού». 

2. Την 9046/Γ-335/21.5.97 κοινή υπουργική απόφαση με 
θέμα «Ανάθεση, έγκριση και προκήρυξη διενέργειας στα¬ 
τιστικών εργασιών για την εναρμόνιση του Δείκτη Τιμών 
Καταναλωτή (Δ.Τ.Κ.) και την εναρμόνιση του Δείκτη Αξίας 
Λιανικών Πωλήσεων (Δ.Α.Λ.Π.)». 

3. Την 1107147/1239/006Α/4.10.96 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς 
Οικονομικών». 

4. Το γεγονός, ότι από την απόφαση αυτή προκαλείται 
δαπάνη ύψους δεκαταεσσάρων εκατομμυρίων επτακο¬ 
σίων εξήντα χιλιάδων (14.760.000) δρχ., που θα βαρύνει 
στον ΚΑΕ 5332του ειδ. φορέα 13-610 του τακτικού προϋ¬ 
πολογισμού της Γ.Γ. ΕΣΥΕ για το οικονομικό έτος 1997. 

Η δαπάνη των δεκατεσσάρων εκατομμυρίων επτακο¬ 
σίων εξήντα χιλιάδων (14.760.000) δρχ. θα καλυφθεί από 
το Επιχειρησιακό Πρόγραμμα «ΚΛΕΙΣΘΕΝΗΣ» για την α¬ 
ναδιοργάνωση της Δημόσιας Διοίκησης, το οποίο χρημα¬ 
τοδοτείται κατά 50% από την Ευρωπαϊκή Ένωση. 

5. Το Ζ-460/2.6.97 υπηρεσιακό σημείωμα της Δ/νσης 
Οικονομικών Δεικτών και τη σύμφωνη γνώμη της Δ/νσης 
Οικον. Διοίκησης, αποφασίζουμε: 

1. Καθορίζουμε ότι η Γ.Γ. ΕΣΥΕ για τη διενέργεια των 


στατιστικών εργασιών για την εναρμόνιση του Δείκτη 
Τιμών Καταναλωτή (ΔΤΚ) και του Δείκτη Αξίας Λιανικών 
Πωλήσεων (Δ.Α.Λ.Π.) κατά το έτος 1997 μπορεί να χρησι¬ 
μοποιήσει δεκατρείς (13) Ιδιώτες - Συνεργάτες και καθο¬ 
ρίζουμε επίσης την αμοιβή τους ως εξής: 
α) Για την εναρμόνιση του Δείκτη τιμών Καταναλωτή (ΔΤΚ) 
1.200 δρχ. για κάθε ορθά συμπληρωμένο δελτίο 10 ιδιώτες 
XI.200 δρχ. X 160 δελτ. X6 μήνες = 11.520.000 δρχ. 

β) Για την εναρμόνιση του Δείκτη Αξίας Λιανικών 
Πωλήσεων (Δ.Α.Λ.Π.) 800 δρχ. για κάθε ορθά συμπληρω¬ 
μένο δελτίο 3 ιδιώτες X 800 δρχ. X 225 δελτ. X 6 μήνες = 
3.240.000 δρχ. 

Η δαπάνη των παραπάνω στατιστικών εργασιών που α¬ 
νέρχεται στο ύψος των δεκατεσσάρων εκατομμυρίων ε¬ 
πτακοσίων εξήντα χιλιάδων (14.760.000) δρχ. θα βαρύνει 
τον τακτικό προϋπολογισμό της Γ.Γ. ΕΣΥΕ, ΚΑΕ 5332 του- 
ειδικού φορέα 13-610 για το οικονομικό έτος 1997. 

2.0 ορισμός των ιδιωτών - συνεργατών θα γίνει με από¬ 
φαση του Γ ενικού Γ ραμματέα ΕΣΥΕ. 

3. Η απόφαση αυτή θα ισχύσει αναδρομικά από 
1.6.1997. 

3. Η απόφαση να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2054989/8462/0022 (5) 

Αμοιβή εμπειρογνωμόνων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμό 48718/ΔΕΚΟ 1143 της 1.8.1995 από¬ 
φαση των Υπουργών Εθνικής Οικονομίας και 
Οικονομικών «Κανονισμός αμοιβών, αποζημίωσης μελών 
και Προέδρου, λοιπών δαπανών και γενικής διαχείρισης 
πόρων της Οικονομικής και Κοινωνικής Επιτροπής». 

2. Το υπ’ αριθμόν 16 άρθρο παράγραφος 2 της ανωτέ¬ 
ρω απόφασης. 

3. Τα πρακτικά της 90ης Συνεδρίασης της 13.6.97, της 
Εκτελεστικής Επιτροπής της Ο. Κ. Ε., για τον καθορισμό α¬ 
μοιβής των εμπειρογνωμόνων. 

4. Το υπ’ αριθμόν 2444/8150/20.6.1997 έγγραφο της 
Ο.Κ.Ε. 

5. Την υπ’ αριθμό 1107147/1239/0006/4.10.96 ΦΕΚ 
922/96, απόφαση ανάθεσης αρμοδιοτήτων στον 
Υφυπουργό Οικονομικών Ν. Χριστοδουλάκη. 

6. Το γεγονός ότι για τηνπροκαλούμενη δαπάνη ύψους 
125.000 δρχ. υπάρχει πίστωση στον κωδικό 0414 
«αμοιβές εμπειρογνωμόνων και ορκωτών ελεγκτών» του 
προϋπολογισμού της ΟΚΕ οικον. έτους 1997, αποφασί¬ 
ζουμε: 

1. Την έγκριση της αμοιβής του εμπειρογνώμονα Ηλία 
Μήτσιου, που συνέβαλε στην επεξεργασία της Γνώμης 
της ΟΚΕ σχετικά με το σχέδιο διάταξη του Υπουργείου 
Εσωτερικών για το «δημοτικό τέλος 5%». Η αμοιβή ανέρ¬ 
χεται στο ποσό των εκατόν είκοσι πέντε χιλιάδων δραχ¬ 
μών (125.000 δρχ.). 

2. Η παρούσα απόφαση να δημοσιευθεί στην 
Εφημερίδα της Κυβερνήσεως. 

Αθήνα, 28 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 2054990/8463/0022 (6) 

Αμοιβή εμπειρογνωμόνων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ' αριθμό 48718/ΔΕΚΟ 1143 της 1 . 8 . 1995 από¬ 
φαση των Υπουργών Εθνικής Οικονομίας και 
Οικονομικών «Κανονισμός αμοιβών, αποζημίωσης μελών 
και Προέδρου, λοιπών δαπανών και γενικής διαχείρισης 
πόρωντης Οικονομικής και Κοινωνικής Επιτροπής». 

2. Το υπ’ αριθμόν 16 άρθρο παράγραφος 2 της ανωτέ¬ 
ρω απόφασης. 

3. Τα πρακτικά της 90ης Συνεδρίασης της 13.6.97, της 
Εκτελεστικής Επιτροπής της Ο.Κ.Ε., γιατον καθορισμό α¬ 
μοιβής των εμπειρογνωμόνων. 

4. Το υπ’ αριθμόν 2444/8150/20.6.1997 έγγραφο της 
Ο.Κ.Ε. 

5. Την υπ' αριθμό 1107147/1239/0006/4.10.96 ΦΕΚ 
922/96, απόφαση ανάθεσης αρμοδιοτήτων στον 
Υφυπουργό Οικονομικών Ν. Χριστοδουλάκη. 

6. Το γεγονός ότι γιατηνπροκαλούμενη δαπάνη ύψους 
250.000 δρχ. υπάρχει πίστωση στον κωδικό 0414 
«αμοιβές εμπειρογνωμόνων και ορκωτών ελεγκτών» του 
προϋπολογισμού της ΟΚΕ οικον. έτους 1997, αποφασί¬ 
ζουμε: 

1. Την έγκριση της αμοιβής των εμπειρογνωμόνων, α- 
ποτελούμενη από την Κουτσιβίτου Αναστασία και τον 
Πέτρο Λινάρδο - Ρυλμόν, που συνέβαλε στην επεξεργα¬ 
σία της Γνώμης της ΟΚΕ σχετικά με το Προεδρικό 
Διάταγμα του Υπουργείου Εργασίας και Κοινωνικών 
Ασφαλίσεων με θέμα «όροι, διαδικασία και προϋποθέσεις 
χορήγησης της κάρτας παραμονής περιορισμένης χρονι¬ 
κής διάρκειας σε αλλοδαπούς». Η αμοιβή ανέρχεται στο 
ποσό των διακοσίων πενήντα χιλιάδων δραχμών (250.000 
δρχ.), ήτοι 125.000 δρχ. έκαστος. 

2. Η παρούσα απόφαση να δημοσιευθεί στην 
Εφημερίδα της Κυβερνήσεως. 

Αθήνα, 28 Ιουλίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΓΙ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2056010/8564/0022 (7) 

Καθορισμός αποζημίωσης Προέδρου, μελών (υπαλλή¬ 
λων και ιδιωτών), γραμματέων και βοηθών γραμματέ¬ 
ων της Διοικητικής Επιτροπής Σημάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/26.6.85). 


2. Το Π.Δ. 27/96 (ΦΕΚ 19/Α/1.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

3. Το Π.Δ. 59 (ΦΕΚ 51/Α/96) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός των αρμοδιοτήτων της». 

4. Τις διατάξεις του Π.Δ. 397/88 «Οργανισμός του 
Υπουργείου» όπως τροποποιήθηκε και ισχύει. 

5. Την με αριθμό 114/4.10.96 Υπουργική Απόφαση περί 
ανάθεσης αρμοδιοτήτων στους Υφυπουργούς 
Ανάπτυξης Άννα Διαμαντοπούλου και Μιχάλη 
Χρυσοχοΐδη. 

6. Την αριθμ. 1107147/1239/0006Α/4.10.96 απόφαση, 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

7. Τις διατάξεις του Νόμου 2239/94 (ΦΕΚ 152/Α/16.9.94) 
«περί Σημάτων». 

8. Τις διατάξεις του Νόμου 2470/97 «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις». 

9. Το μεγάλο αριθμό υποθέσεων τις οποίες εξετάζει η 
Διοικητική Επιτροπή Σημάτων, για την διεκπεραίωση των 
οποίων απαιτείται μεγάλος αριθμός συνεδριάσεων κατά 
μήνα και για τα μέλη της οποίας οι ανωτέρω διατάξεις 
προβλέπουν την καταβολή αποζημίωσης. 

10. Την ιδιαίτερη σημασία που έχει η Διοικητική 
Επιτροπή Σημάτων για την κατοχύρωση των Εμπορικών 
Σημάτων και την κατ' ακολουθία προστασία των κατανα¬ 
λωτών και την ασφάλεια των συναλλαγών καθώς και την 
Οικονομία της Χώρας, λόγω του ύψους των εσόδων που 
συνεισφέρει στον Κρατικό Προϋπολογισμό (664.000.000 
δρχ. περίπου). 

11. Το γεγονός ότι από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
για το 1997, η οποία θα καλυφθεί από τον ΚΑΕ 0515 του 
φορέα 35/140, εις τον οποίο έχει γίνει σχετική πρόβλεψη, 
αποφασίζουμε: 

1. Καθορίζουμε από 1.1.1997 την μηνιαία αποζημίωση 
των προέδρων, μελών (υπαλλήλων και ιδιωτών), γραμμα¬ 
τέων και βοηθών γραμματέων της Διοικητικής Επιτροπής 
Σημάτων σε πενήντα χιλιάδες (50.000) δρχ. Η αποζημίω¬ 
ση αυτή καταβάλλεται με την προϋπόθεση πραγματοποί¬ 
ησης τεσσάρων (4) τουλάχιστον συνεδριάσεων το μήνα. 

2. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1997 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 

-φ- 

Αριθ. 30560/544 (8) 

Κατάθεση αίτησης στον ΟΒΙ για χορήγηση συμπληρωμα¬ 
τικού πιστοποιητικού προστασίας για τα φυτοπροστα- 
τευτικά προϊόντα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

Τις διατάξεις: 

α) Του άρθρου 2 παρ. 1 (ζ) και (η) του Ν. 1338/1983 
«Εφαρμογή του κοινοτικού δικαίου» (ΦΕΚ 34 Α') όπως 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7347 


τροποποιήθηκε με το άρθρο 6 παρ. 1 του Ν. 1440/1984 
«Συμμετοχή της Ελλάδος στο κεφάλαιο, στα αποθεματι- 
κά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Λνθρακος καιΧάλυβος και του Οργανισμού Εφοδιασμού 
ΕΥΡΑΤΟΜ» (ΦΕΚ70Α). 

β) Του άρθρου 1 παρ. 2 του Νόμου 1733/1987 
«Μεταφορά τεχνολογίας, εφευρέσεις, τεχνολογική και¬ 
νοτομία και σύσταση Επιτροπής Ατομικής Ενέργειας» 
(ΦΕΚ 171 Α'). 

2. Του Ν. 2077/1992 «Κύρωση της συνθήκης για την 
Ευρωπαϊκή Ένωση (Α' 136). 

3. Τον κανονισμό 1610/96/ΕΚ του Ευρωπαϊκού 
Κοινοβουλίου και του Συμβουλίου της 23ης Ιουλίου 1996 
(Ε.Ε. αρ. Ε 198/30 της 8.8.1996). 

4. Του άρθρου 29 Α' του Ν. 1558/85 (Α/37) όπως προ- 
στέθη με το άρθρο 27 του Ν. 2081 /1992 (Α' 154) και αντι- 
καταστάθηκεαπότο άρθρο 1 παρ. 2ατου Ν. 2469/1997 (Α' 
38). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 
Άρθρο 1 
Σκοπός 

Σκοπός της παρούσας απόφασης είναι ο καθορισμός 
της διαδικασίας χορήγησης του συμπληρωματικού πι¬ 
στοποιητικού προστασίας για τα φυτοπροστατευτικά 
προϊόντα, για τα οποία έχει χορηγηθεί δίπλωμα ευρεσιτε¬ 
χνίας και τα οποία πριν την κυκλοφορία τους στην αγορά 
υποβάλλονται σε διοικητική διαδικασία χορήγησης α- 
δείας κυκλοφορίας. 

Άρθρο 2 
Σκοπός 

Για την εφαρμογή της απόφασης αυτής, νοούνται ως: 

α) “Κανονισμός 1610/96", ο Κανονισμός 1610/96 του 
Ευρωπαϊκού Κοινοβουλίου και του Συμβουλίου της 
Ευρωπαϊκής Ένωσης της 23ης Ιουλίου 1996 “σχετικά με 
την καθιέρωση συμπληρωματικού πιστοποιητικού προ¬ 
στασίας για τα φυτοπροστατευτικά προϊόντα" (ΕΕαριθ. Ε 
198/30 της 8.8.1996). 

β) “Οδηγία 91/414/ΕΟΚ”, η Οδηγία 91/414/ΕΟΚ του 
Συμβουλίου της 15ης Ιουλίου 1991 “σχετικά με τη διάθε¬ 
ση στην αγορά φυτοπροστατευτικών προϊόντων" (ΕΕ α- 
ριθ. Ε 230/1 της της 19.8.1991) όπως τροποποιήθηκε από 
τις Οδηγίες 95/35/ΕΚ (ΕΕ αριθ. Ε 172/6της 22.7.1995) και 
95/36/ΕΚ (ΕΕ αριθ. Ε172/8 της 22.7.1995) και ισχύει και εν¬ 
σωματώθηκε στο ελληνικό δίκαιο μετοΠΔ 115/1997 (ΦΕΚ 
104, Α' 30.5.1997) “για την έγκριση, διάθεση στην αγορά 
και έλεγχο φυτοπροστατευτικών προϊόντων σε συμμόρ¬ 
φωση προς την Οδηγία 91/414 ΕΟΚτου Συμβουλίου όπως 
έχει συμπληρωθεί". 

γ) ΌΒΓ, ο Οργανισμός Βιομηχανικής Ιδιοκτησίας που 
εδρεύει στην Αθήνα (άρθρο 1 Ν. 1733/1987). 

δ) “Νόμος 1733/1987”, ο Νόμος 1733/1987 “Μεταφορά 
τεχνολογίας, εφευρέσεις, τεχνολογική καινοτομία και σύ¬ 
σταση Επιτροπής Ατομικής Ενέργειας” (ΦΕΚ 171, Α'). 

ε) “Φυτοπροστατευτικά Προϊόντα”, οι δραστικές ουσίες 
και τα σκευάσματα κατά την έννοια του άρθρου 1 παρ. 1 
του Κανονισμού 1610/96. 


στ) “Δίπλωμα Ευρεσιτεχνίας” το δίπλωμαπου χορηγεί ο 
ΟΒΙσύμφωναμετοάρθροδτου Νόμου 1733/87 (ΦΕΚ171 
Α'), ή το ευρωπαϊκό δίπλωμα ευρεσιτεχνίας με ισχύ στην 
Ελλάδα σύμφωνα με το άρθρο 23 του Νόμου 1773/87. 

ζ) “Πιστοποιητικό” το συμπληρωματικό πιστοποιητικό 
προστασίας το οποίο χορηγείται για τα φυτοπροαστα- 
τευτικά προϊόντα υπό τους όρους του άρθρου 3 του 
Κανονισμού 1610/96. 

η) “Άδεια κυκλοφορίας", η χορήγηση έγκρισης κυκλο¬ 
φορίας του φυτοπροστατευτικού προϊόντος στην αγορά 
σύμφωνα με το άρθρο 4 του Π.Δ. 115/97 (ΦΕΚ Α' 104) ή 
σύμφωνα με αντίστοιχη διάταξη εθνικού δικαίου, εάν πρό¬ 
κειται για φυτοπροστατευτικά προϊόν του οποίου η αίτη¬ 
ση έγκρισης έχει κατατεθεί πριν από την έναρξη εφαρμο- 
γήςτης Οδηγίας 91/414/ΕΟΚστα κράτη μέλη. 

ΚΕΦΑΛΑΙΟ ΔΕΥΤΕΡΟ 
ΔΙΚΑΙΟΥΧΟΙ - ΔΙΑΔΙΚΑΣΙΑ ΚΑΤΑΘΕΣΗΣ 
Άρθρο 3 

Δικαίωμα απόκτησης πιστοποιητικού 

Δικαίωμα προστασίας έχει ο δικαιούχος του διπλώμα¬ 
τος ευρεσιτεχνίας και οι καθολικοί ή ειδικοί διάδοχοί του 
σύμφωνα με τους όρους του άρθρου 3 του Κανονισμού 
1610/96. 

Άρθρο 4 
Αρμόδια αρχή 

Αρμόδια αρχή για την κατάθεση της αίτησης και τη χο¬ 
ρήγηση του πιστοποιητικού είναι ο Οργανισμός 
Βιομηχανικής Ιδιοκτησίας (ΟΒΙ). 

Άρθρο 5 

Κατάθεση αίτησης 

1. Για τη χορήγηση πιστοποιητικού απαιτείται η κατάθε¬ 
ση αίτησης στον ΟΒΙ σύμφωνα με το άρθρο 7 του 
Κανονισμού 1610/96. 

2. Η αίτηση υποβάλλεται σε δύο αντίγραφα και περιέχει 
τα στοιχεία του άρθρου 8 του Κανονισμού 1610/96. 

3. Στην αίτηση επισυνάπτονται επιπλέον των στοιχείων 
της παραπάνω παραγράφου 2 του άρθρου αυτού, τα έγ¬ 
γραφα νομιμοποίησης του καταθέτη σε περίπτωση νομι¬ 
κού προσώπου και η απόδειξη είσπραξης από τον ΟΒΙ του 
τέλους κατάθεσης της αίτησης για χορήγηση πιστοποιη¬ 
τικού. 

4. Εάν πληρούνται οι όροι της παραπάνω παραγράφου 
2 του άρθρου, η αίτηση γίνεται δεκτή για κατάθεση. Στην 
περίπτωση αυτή η αίτηση θεωρείται κανονική, της απονέ- 
μεται ημερομηνία κατάθεσης και εγγράφεται στο Βιβλίο 
Εκθέσεων του ΟΒΙ. 

5. Για την κατάθεση και σύνταξη εγγράφων ενώπιον του 
ΟΒΙ εφαρμόζονται κατ' αναλογία τα άρθρα 2, 3, 4, και 9 
της ΥΑ 15928/ΕΦΑ/1253 (ΦΕΚ778,Β') και 19του ΠΔ77/88 
(ΦΕΚ33 Α'). 

Αρθρο 6 

Συμπληρωματικά στοιχεία 

1. Μέσα σε τέσσερεις μήνες από την κανονική κατάθε¬ 
ση και μετά από έγγραφη ειδοποίηση από τον ΟΒΙ, ο κα¬ 
ταθέτης οφείλει να υποβάλλει στον ΟΒΙ τα τυχόν ελλείπο- 
ντα στοιχεία και δικαιολογητικά σύμφωνα με το άρθρο 5 
παράγραφοι 2 και 3 της παρούσας απόφασης. Στην περί¬ 
πτωση αυτή η αίτηση θεωρείται πλήρης. 

2. Αν μετά την πάροδο της προθεσμίας της παραπάνω 
παραγράφου 1 του άρθρου αυτού, ο ΟΒΙ διαπιστώσει ότι 

τα στοιχεία της αίτησης δεν έχουν συμπληρωθεί, η αίτη¬ 
ση απορρίπτεται. 

ΚΕΦΑΛΑΙΟ ΤΡΙΤΟ 
ΠΙΣΤΟΠΟΙΗΤΙΚΟ - ΔΗΜΟΣΙΕΥΣΗ 
Άρθρο 7 

Χορήγηση Πιστοποιητικού 

1. Αν η αίτηση είναι πλήρης και κανονική, σύμφωνα μετά 
άρθρα 5 και 6 της απόφασης αυτής και εφόσον το προϊόν 
που αφορά πληροί τους όρους του Κανονισμού 1610/96, 
οΟΒΙ χορηγεί πιστοποιητικό, χωρίς προηγούμενο έλεγχο 
των όρων του άρθρου 3 παρ. 1 στοιχεία γ) και δ) του 
Κανονισμού 1610/96, με ευθύνη του καταθέτη. 

2. Από τη χορήγηση του πιστοποιητικού τρίτοι μπορούν 
να ζητούν πληροφορίες και αντίγραφα της αίτησης και 
των συμπληρωματικών στοιχείων που αφορούν το προ¬ 
στατευτικό προϊόν. 

Άρθρο 8 
Δημοσίευση 

1. Η προβλεπόμενη στο άρθρο 11 του Κανονισμού 
1610/96 δημοσίευση πραγματοποιείται στο Ειδικό Δελτίο 
Βιομηχανικής Ιδιοκτησίας. 

2. Η δημοσίευση του πιστοποιητικού αναφέρει υποχρε¬ 
ωτικά εκτός των στοιχείων του άρθρου 11 παρ. 1 του 
Κανονισμού 1610/96 και τη χρονική διάρκεια ισχύος του 
πιστοποιητικού. 

3. Σε περίπτωση που η αίτηση απορριφθεί από τον ΟΒΙ, 
σύμφωνα με το άρθρο 6παρ. 2της παρούσας Υπουργικής 
Απόφασης, δημοσιεύονται στο ΕΔΒΙ η πράξη απόρριψης 
και τα στοιχεία του άρθρου 9 παρ. 2 του Κανονισμού 
1610/96. 

ΚΕΦΑΛΑΙΟ ΤΕΤΑΡΤΟ 

ΔΙΚΑΙΩΜΑΤΑ ΑΠΟ ΤΟ ΠΙΣΤΟΠΟΙΗΤΙΚΟ - ΤΕΛΗ 
Άρθρο 9 

Περιεχόμενο δικαιώματος 

Το πιστοποιητικό παρέχει στον κάτοχό του, φυσικό ή νο¬ 
μικό πρόσωπο, τα αποκλειστικά δικαιώματα του άρθρου 
10 του Νόμου 1733/87. ο οποίος εφαρμόζεται κατ’ αναλο¬ 
γία. 

Αρθρο 10 
Τέλη 

1. Για την κατάθεση αίτησης χορήγησης πιστοποιητικού 
στον ΟΒΙ τέλος κατάθεσης. 

2. Για την παροχή προστασίας ο κάτοχος του πιστοποι¬ 
ητικού υποχρεούται σε προκαταβολή ετησίωντελών στον 
ΟΒΙ, κατ' ανάλογη εφαρμογή του άρθρου 24 του Νόμου 
1733/87. 

3. Το ύψος του τέλους και των ετησίων τελών προστα¬ 
σίας καθορίζεται με απόφαση του Διοικητικού 
Συμβουλίου του ΟΒΙ. 

4. Η μη εμπρόθεσμη καταβολή των ετησίων τελών προ¬ 
στασίας συνεπάγεται την έκπτωση από τα δικαιώματα 
που απορρέουν από το πιστοποιητικό, κατ’ ανάλογη ε¬ 
φαρμογή του άρθρου 16 του Νόμου 1733/87. 

ΚΕΦΑΛΑΙΟ ΠΕΜΠΤΟ 

ΤΕΛΙΚΕΣ ΔΙΑΤΑΞΕΙΣ 
Άρθρο 11 
Έναρξη Ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Β. ΠΑΠΑΝΔΡΕΟΥ 

ΓΕΩΡΓΙΑΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. 2010 ΔΒΕ/Φ. 10/30311 ( 9 ) 

Τροποποίηση του ποσού επιχορηγήσεων για τα επιχει¬ 
ρηματικά σχέδια έτους 1997. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/83 (ΦΕΚ 137/Α/85) 
«Κυβέρνηση και Κυβερνητικά Όργανα, όπως τροποποιή¬ 
θηκε με το Ν. 2081 /92 (ΦΕΚ 154/Α/92). 

2. Τις διατάξεις του Π.Δ. 229/86 (ΦΕΚ96Α/86) «Σύσταση 
και Οργάνωση της Γενικής Γραμματείας Βιομηχανίας», 
του Π.Δ. 396/82 (ΦΕΚ 172/Α/82) «Οργανισμός της Γ ενικής 
Γραμματείας Βιομηχανίας», του Π.Δ. 189/95 (ΦΕΚ 
99/Α/95) «Συμπλήρωση και τροποποίηση διατάξεων του 
Π.Δ. 396/89» και του Π.Δ. 27/96 (ΦΕΚ 19/Α/96) 
«Συγχώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

3. Τις διατάξεις των άρθρων 6 παρ. 8 και 23α παρ.9 του 
Ν. 1892/90, όπως ισχύει. 

4. Την αριθ. 114/8.10.96 (ΦΕΚ 294/Β/96) Κοινή απόφα¬ 
ση του Πρωθυπουργού και της Υπουργού Ανάπτυξης 
«Ανάθεση αρμοδιοτήτων στην Υφυπουργό Ανάπτυξης 
Άννας Διαμαντοπούλου». 

5. Την αριθ. 3643/189/Φ.10/30.1.97 Κ.Υ.Α. του 
Υπουργού ΥΠΕΘΟ και της Υφυπουργού ΥΠ.ΑΝ. περί κα¬ 
θορισμού συνολικού ποσού επιχορηγήσεων έτους 1997 
των επιχειρηματικών σχεδίων. 

6. Τις αποφάσεις της 7ης Συνεδρίασης της Επιτροπής 
Παρακολούθησης του Ε.Π.Β., αποφασίζουμε: 

1. Τροποποιούμετο άρθρο 1 της ΚΥΑ 3643/189/Φ. 10/97 
ως ακολούθως: 

«Το συνολικό ποσό των επιχορηγήσεων που θα εγκρι- 
θούν μέσα στο έτος 1997, για την υπαγωγή επιχειρηματι¬ 
κών σχεδίων στις διατάξεις του άρθρου 23α του Ν. 
1892/90, όπως τροποποιήθηκε με το Ν. 2234/94 καθορί¬ 
ζεται στα 17.830.000.000 δρχ. 

2. Κατά τα λοιπά ισχύει η αριθ. 3643/189/Φ. 10/97 Κ.Υ.Α. 
Η παρούσα να δημοσιευθεί στην Εφημερίδα της 

Κυβερνήσεως. 

Αθήνα, 1 Αυγούστου1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Α. ΔΙΑΜΑΝΤΟΠΟΥΛΟΥ 

Διορθωτικό της Κ.Υ.Α. με αριθ. 38377/3077/1997 (ΦΕΚ 
201 /Β/17.3.1997) «Συμμόρφωση προς τις διατάξεις 
της οδηγίας 96/69/ΕΚ του Ευρωπαϊκού Κοινοβουλίου 
και του Συμβουλίου της 8ης Οκτωβρίου 1996 "για την 
τροποποίηση της οδηγίας 70/220/ΕΟΚ για την προ¬ 
σέγγιση των νομοθεσιών των κρατών μελών σχετικά 
με τα μέτρα που πρέπει να ληφθούν κατά της ρύπαν¬ 
σης του αέρα από τις εκπομπές οχημάτων με κινητή¬ 
ρα”». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, 

ΠΕΡ/ΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Των άρθρων 15 και 84 παρ. 2 του Κ.Ο.Κ. που κυρώθη¬ 
κε με το Ν. 2094/92 (ΦΕΚ 182/Α/1992) «περί κυρώσεως 
του Κώδικα Οδικής Κυκλοφορίας». 

2. Του δεύτερου άρθρου του Ν. 2077/1992 (ΦΕΚ 
136/Α/1992) «Κύρωση της Συνθήκης για την Ευρωπαϊκή 
Ένωση και των σχετικών πρωτοκόλλων και δηλώσεων 
που περιλαμβάνονται στην Τελική πράξη». 

3. Των άρθρων 1 παρ. 1 και 3 του Ν. 1338/83 (ΦΕΚ 
34/Α/1983) «εφαρμογή του Κοινοτικού Δικαίου», όπως 
τροποποιήθηκε με την παρ. 1 του άρθρου 6 του Ν. 
1440/84 (ΦΕΚ 70/Α/1984) «Συμμετοχή της Ελλάδος στο 
κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού ΕΥΡΑΤΟΜ» και του άρθρου 
65 του Ν. 1892/90 (ΦΕΚ 101 /Α/90). 

4. Του άρθρου 29Α του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/1985) που προστέθη¬ 
κε με το άρθρο 27 του Ν. 2081/92 (ΦΕΚ 154/Α/1992). 

5. Της 566/26.9.96 (ΦΕΚ 910/Β/1.10.96) Κοινής 
Απόφασης του Πρωθυπουργού και του Υπουργού 
Μεταφορών και Επικοινωνιών «Καθορισμός αρμοδιοτή¬ 
των του Υφυπουργού Μεταφορών και Επικοινωνιών». 

6. Του Π.Δ. 431/1983 (ΦΕΚ 160/Α/7.11.1983) «προσαρ¬ 
μογή της Ελληνικής Νομοθεσίας προς τις διατάξεις της ο¬ 
δηγίας 70/156/ΕΟΚ του Συμβουλίου των Ευρωπαϊκών 
Κοινοτήτων της 6ης Φεβρουάριου 1970 περί προσέγγισε - 
ως των νομοθεσιών των Κρατών - μελών, που αφορούν 
στην έγκριση των οχημάτων με κινητήρα και των ρυμουλ- 
κουμένωντους, όπως τροποποιήθηκε με τις 78/315/ΕΟΚ 
της 21 Δεκεμβρίου 1977, 78/547,/ΕΟΚτης 12 Ιουνίου 1978 
και 80/1267/ΕΟΚ της 16 Δεκεμβρίου 1980, οδηγίες του 
Συμβουλίου των Ευρωπαϊκών Κοινοτήτων» όπως τροπο¬ 
ποιήθηκε τελευταία με την Κ.Υ.Α. 36090/2874/96 (ΦΕΚ 
122/Β/5.3.1996) «Συμμόρφωση προς τις διατάξεις της ο¬ 
δηγίας 95/54/ΕΚ της Επιτροπής των Ευρωπαϊκών 
Κοινοτήτων της 31 ης Οκτωβρίου 1995 για την προσαρμο¬ 
γή στην τεχνική πρόοδο της οδηγίας 72/245/ΕΟΚ του 
Συμβουλίου σχετικά με την εξουδετέρωση των ραδιοηλε¬ 
κτρικών παρασίτων τα οποία παράγονται από τους κινη¬ 
τήρες με επιβαλλόμενη ανάφλεξη μετους οποίους είναι ε¬ 
φοδιασμένα τα μηχανοκίνητα οχήματα και για την τροπο¬ 
ποίηση της οδηγίας 70/156/ΕΟΚ του Συμβουλίου που 
αφορά την έγκριση τύπου των μηχανοκινήτων οχημάτων 
και των ρυμουλκουμένων τους. 

7. Της Κ.Υ.Α. 12651/1984 (ΦΕΚ 679/Β/20.9.1984) 
«Συμμόρφωση προς τις διατάξεις της οδηγίας 
70/220/ΕΟΚ του Συμβουλίου των Ευρωπαϊκών 


Κοινοτήτων της 20ης Μαρτίου 1970 για την προσέγγιση 
των νομοθεσιών των Κρατών μελών που αφορούν τα μέ¬ 
τρα που πρέπει να ληφθούν κατά της μόλυνσης του αέρα 
από τα αέρια που προέρχονται από κινητήρες με τους ο¬ 
ποίους είναι εφοδιασμένα τα οχήματα με κινητήρα, όπως 
τροποποιήθηκε από τις οδηγίες 74/290/ΕΟΚ, 
77/212/ΕΟΚ, 78/655/ΕΟΚ και 83/351/ΕΟΚ», όπως αυτή 
τροποποιήθηκε διαδοχικά από τις Κ.Υ.Α. 28433/2448/92 
(ΦΕΚ 542/Β/28.8.1992) «Μέτρα για τον περιορισμό των 
εκπομπών αερίων ρύπων οχημάτων σε συμμόρφωση 
προς τις διατάξεις των οδηγιών 88/76/ΕΟΚ, 88/436/ΕΟΚ, 
89/458/ΕΟΚ, 89/491/ΕΟΚ και 91/441/ΕΟΚ», Κ.Υ.Α. οικ. 
33976/3189/1993 (ΦΕΚ 822/Β/8.10.1993) σε συμμόρφω¬ 
ση προς τις διατάξεις της οδηγίας 93/59/ΕΟΚ του 
Συμβουλίου της 28ης Ιουνίου 1993 και Κ.Υ.Α. οικοθ. 
6765/511/95 ΦΕΚ 194/Β/21.3.1995) σε συμμόρφωση 
προς τις διατάξειςτης οδηγίας 94/12/ΕΚτου Ευρωπαϊκού 
Κοινοβουλίου και του Συμβουλίου της 23ης Μαρτίου 
1994., αποφασίζουμε: 

Άρθρο 1 

1. Το άρθρο 1 της ΚΥΑ με αριθμό 38377/3077/1997 (ΦΕΚ 
201/Β/17.3.1997) αναδιατυπώνεται ως εξής: 

«Άρθρο 1 

Η παρούσα απόφαση αποσκοπεί στην τροποποίηση και 
συμπλήρωση της Ελληνικής νομοθεσίας σε συμμόρφωση 
προς τις διατάξεις της οδηγίας 96/69/ΕΚτου Ευρωπαϊκού 
Κοινοβουλίου και του Συμβουλίου της 8ης Οκτωβρίου 
1996 «για την τροποποίηση της οδηγίας 70/220/ΕΟΚ για 
την προσέγγιση των νομοθεσιών των κρατών μελών σχε¬ 
τικά με τα μέτρα που πρέπει να ληφθούν κατά της ρύπαν¬ 
σης του αέρα από τις εκπομπές οχημάτων με κινητήρα», 
που δημοσιεύθηκε στην Ελληνική γλώσσα στην Επίσημη 
Εφημερίδα των Ευρωπαϊκών Κοινοτήτων στα τεύχη με α¬ 
ριθμούς 1.282/1.11.1996 σελ. 64 ως 67 και Ε. 83/25.3.1997 
σελίδα 23 (διορθωτικό). 

2. Η παράγραφος 1 του άρθρου 3 της ΚΥΑ με αριθμό 
38377/3077/1997 (ΦΕΚ 201/Β/17.3.1997) αναδιατυπώνε¬ 
ται ως εξής: 

«1. Από 1ης Απριλίου 1997, οι αρμόδιες Υπηρεσίες του 
Υπουργείου Μεταφορών και Επικοινωνιών συμμορφώνο¬ 
νται προς τις απαιτήσεις της ΚΥΑ 12651/84 που εκδόθηκε 
σε συμμόρφωση προς την οδηγία 70/220/ΕΟΚ, όπως τρο¬ 
ποποιείται από την παρούσα απόφαση, για τους σκοπούς 
του άρθρου 4 παράγραφος 1 και του άρθρου 7 παράγρα¬ 
φος 1 του Π.Δ. 431/83 που εκδόθηκε σε συμμόρφωση 
προς την οδηγία 70/156 ΕΟΚ όπως τροποποιήθηκε». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1997 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜ. ΕΡΓΩΝ 

Γ. ΠΑΠΑΝΤΩΝΙΟΥ ΚΩΣΤΑΣ ΛΑΛΙΩΤΗΣ 

ΥΦΥΠ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΜΜΑΝΟΥΛ ΛΟΥΚΑΚΗΣ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ. Κ. 262 23 224581 

-ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 



Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. _ 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











